### Beslutninger

Tilbagesendes [adresse] med bemærkning, at byrådet i sit møde den 10. maj 2023 har vedtaget havnens indstilling af 4. maj 2023.

Borgmesterens Afdeling udarbejder notat.

###

.

### Resume

Den 8. februar 2023 indgik de Socialdemokratiet, SF, Venstre og Konservative en aftale om etablering af Yderhavnen – benævnt Marselisborg-Mols modellen. Aftalen er helt afgørende for Havnens fremtid, idet den imødekommer et bredt ønske fra erhvervslivet om plads til udvikling og den grønne omstilling.

Samtidig indeholder aftalen markante nye tiltag, der understøtter den grønne omstilling med konkret finansiering til reduktion af CO2 udledning og forbedring af havmiljøet.

2022 blev et år hvor forsyningssikkerhed og forsvarssikkerhed kom på dagsordenen. Det betød udfordringer i forsyningskæderne, transportvejene blev ændret og energiformerne blev gentænkt. [adresse] og havneerhvervet viste stor fleksibilitet, og med en betydelig indsats lykkedes det at håndtere den uventede situation på sikker vis. På enkelte områder blev kapaciteten dog stærkt udfordret til gene for kunderne.

Resultat af havnedrift (EBIT) på 161 mio. kr. er 97 mio. kr. større end budgetteret og 86 mio. kr. over 2021. Resultatet betegnes som tilfredsstillende med en solid indtjening fra havnedriften. Godsomsætningen steg med 911.000 tons (9%) til 11.047.000 tons. Fremgangen var bredt funderet i alle forretningsområder. Containeromsætningen steg til ny dansk rekord på knap 760.000 TEU.

Balancen (aktiver og passiver) udgør 3.003 mio. kr., hvoraf egenkapitalen udgør 2.326 mio. kr. ultimo 2022, svarende til en soliditet på 77%.

For 2023 viser budgettet et overskud fra havnedriften på 96 mio. kr. For 2024 og 2025 viser overslaget et overskud fra havnedriften på 97 mio. kr. og 100 mio. kr.

Ved udgangen af 2025 vurderes overskud og likviditet at være på et acceptabelt niveau og med et økonomisk råderum, hvor [adresse] er i stand til at modstå en vis uventet negativ afvigelse fra forudsætningerne i budgettet.